**SIA „MIRTE”**

**Reģ.Nr.LV40103067133**

**Studentu darba kārtības noteikumi Tiešsaistē – Zoom platformā**

Ikvienai SIA „MIRTE” Izglītības un valodu centra izglītojamajai personai (turpmāk tekstā Students) ir saistoši SIA „MIRTE” iekšējās kārtības noteikumi. Uzsākot apmācību procesu pasniedzējs mutiski informē studentus par tiem, kā arī rakstiski ar tiem var iepazīties mūsu mājas lapā [www.mirte.lv](http://www.mirte.lv). Studenta dalība mācību procesā kalpo kā piekrišana iekšējās kārtības noteikumiem un apņemšanās tos ievērot.

1. Tiešsaistes nodarbības SIA „MIRTE” organizē Zoom platformā.
2. Tiešsaistes mācību process SIA „MIRTE” notiek valsts valodā un/vai valodā, kura tiek apgūta!
3. Students pirms pieslēgšanās tiešsaistes nodarbībai sagatavojas mācību darbībai un pārliecinās, ka izvēlētā darba telpa ir klusa un mierīga un ka fona trokšņi netraucēs nodarbības norisi.
4. Nav pieļaujama pieslēgšanās tiešsaistes nodarbībai sabiedriskajā transportā, uz ielas, veikalā, parkā vai citā sabiedriskā vietā.
5. Students, pieslēdzoties tiešsaistes nodarbībai, norāda savu vārdu un uzvārdu, ieslēdz datora vai viedierīces videokameru (izņēmuma situācijas iepriekš jāsaskaņo ar pasniedzēju).
6. Tiešsaistes nodarbības laikā studenta mikrofonam jābūt izslēgtam, tas tiek ieslēgts tikai tad, kad pasniedzējs aicina Studentu atbildēt vai izteikties.
7. Studentam aizliegts tiešsaistes nodarbības saiti izplatīt grupā nepiederošām personām, veikt nodarbības videoierakstus, fotografēšanu, traucēt tiešsaistes nodarbību ar savstarpējām sarunām, savas privātās telpas trokšņiem.
8. Pasniedzējam ir tiesības atslēgt Studentu no tiešsaistes nodarbības, ja nav iespējams identificēt Studenta personību, ja Students traucē tiešsaistes nodarbības norisi un pārējos apmācāmos un ignorē pasniedzēja prasības.
9. Saziņa ar pasniedzēju Studentiem notiek Zoom vai WhatsApp tiešsaistes platformā laikā no plkst.09.00 līdz 17:00 nodarbību laikā un/vai darba dienās. Ar SIA “MIRTE” pārstāvi Studenti var sazināties pa tālruni zvanot vai rakstot e-pastu darba dienās laikā no plkst.09:00 līdz 18:00, piektdienās no plkst.09:00 – 17:00.
10. Ja Students nepiedalās tiešsaistes nodarbībā, pasniedzējs atzīmē kavējumu BURVIS CVVP reģistrē apmeklējumu un veic attiecīgo ierakstu apmeklējuma reģistrācijas lapa (piem., Neieradies tiešsaistes nodarbībā).
11. Par neierašanos uz nodarbībām (slimības vai cita attaisnojoša iemesla dēļ) Studentam pēc iespējas ātrāk vai vismaz 2 (divu) darba dienu laikā ir jāpaziņo pasniedzējam vai SIA „MIRTE” pārstāvim. Par kavētajām dienām nepieciešams uzrādīt attaisnojošu dokumentu.
12. Katram Studentam laicīgi jāpieslēdzas uz nodarbībām, lai netraucētu pasniedzēja un pārējo Studentu darbu.
13. Jebkurš ierosinājums vai sūdzība par apmācību procesu, grupu vai konkrētu personu sākotnēji tiek risināta pārrunu ceļā vai iesniedzama SIA „MIRTE” rakstveidā.
14. Par jebkuriem kārtības vai uzvedības normu pārkāpumiem nodarbības laikā pasniedzējs ziņo SIA „MIRTE” administrācijas pārstāvim ar pasniedzēja plašāku situācijas izklāstu vai komentāru, ja tas nepieciešams.
15. Radušos situāciju SIA „MIRTE” administrācijas pārstāvis izvērtē un pieņem attiecīgu lēmumu, kā arī nepieciešamības gadījumā informēt NVA pārstāvi rakstiski e-pastā vai mutiski telefona sarunā.
16. SIA „MIRTE” apmācību procesa realizēšanai katram Studentam nodrošina mācību grāmatu, nepieciešamās kopijas un citus izdales materiālus. Pēc sekmīgi pabeigta kursa mācību materiāli paliek Studenta īpašumā.
17. **SIA „MIRTE” atbild par mācību procesa organizēšanu un nodrošināšanu.**

**Tiešsaistes nodarbību laikā aizliegts:**

1. Smēķēt;
2. Lietot alkoholiskos dzērienus, cigaretes, narkotiskās, toksiskās un citas psihotropās vielas,tml.;
3. Piedalīties nodarbībā apreibinošu vielu stāvoklī;
4. Trokšņot nodarbībā;
5. Lietot nepieklājīgus, necenzētus vārdus, rupji un izaicinoši izturēties pret pārējiem cilvēkiem.
6. Apzināti traucēt mācību procesu grupā, izplatot nepatiesu informāciju;
7. Par iekšējās kārtības noteikumu neievērošanu var:
8. Izteikt aizrādījumu;
9. Atskaitīt no mācību grupas.

**SIA “Mirte” Izglītības un valodu centrs**  
Kr. Barona iela 5-6, Rīga, LV-1050  
Tālr.: +371 67223237  
Mob.: +371 29221710  
e-pasts: [info@mirte.lv](mailto:info@mirte.lv); [mirte@mirte.lv](mailto:mirte@mirte.lv)

**Biroja darba laiks:**  
Pirmdiena      9:00-18:00  
Otrdiena         9:00-18:00  
Trešdiena       9:00-18:00  
Ceturtdiena    9:00-18:00  
Piektdiena      9:00-17:00